**UČNI SKLOP: KNJIŽEVNOST MED OBEMA VOJNAMA**

**Preverjanje znanja**

Tema: Ciril Kosmač in njegovo delo

Ciril Kosmač je v noveli *Pot v Tolmin* pisal o svojem pogovoru z očetom, ko sta hodila s Slapa do Tolmina. Ta pot je bila dolga, zato jo je oče izkoristil za zaupen pogovor s sinom. Njegov oče je znal prepričljivo pripovedovati o usodah ljudi iz domače doline in iz vsakega pomembnega dogodka je znal izluščiti življenjsko modrost.

**Pozorno preberi prvi odlomek iz Kosmačeve novele Pot v Tolmin.**

Prvi odlomek

Oče je stopil nekaj korakov molče. Gladil se je po nosu. Očitno je o nečem razmišljal, pa se ni mogel odločiti, ali bi prišel z besedo na dan ali ne. Naposled se je le odkrehnil in začel: »Vidiš, zato pa … saj pravim … človek razmišlja o tem in o onem … včasih pametno, včasih neumno … no pa kaj bi, sanj in želja se nikdar ne znebiš, če si človek, kakor je treba. Tako je to! …«

Pob je čutil, da se je oče premislil in da ni povedal tistega, kar je nameraval. To je čutil tudi oče, zato se je takoj zagnal v pogovor: »Kaj sem že hotel reči? … Saj. Hotel sem reči, da nisem samo bral. Tudi učil sem se. Učitelj mi je posodil slovensko slovnico Antona Janežiča. Vso sem premlel, vse sem prepisal. Na pamet sem jo znal tako rekoč … No, kaj bi govoril, sanjal sem in sanjal, kako bi se rešil našega vresja. Pa tudi trezno sem razmišljal o tem. Slovnica, to je že lepo, toda kam naj bi šel s slovnico … Vidiš, tako sem sklenil, da se bom naučil orglanja in da pojdem kam drugam za organista in pevovodjo. In naučil sem se. Oče mi seveda ni hotel dati denarja, da bi si kupil star klavir. Pa sem šel za delavca. Prav takrat so sekali cesto skozi Dominov rob. Mislil sem, da bo očeta zadela kap od sramote, ker mu sin dela na cesti. Treba je vedeti, da je bil takrat delavec še manjvreden človek; v Dominovem robu so delali skoraj samo Furlani in Lahi … No, zaslužil sem šestdeset goldinarjev in si kupil star klavir. Sam sem napel strune in začel brenkati. A še nisem imel miru. Lepega dne pridem domov in najdem klavir pod tepko. Oče ga je bil pahnil iz hiše; še dobro, da ga ni bil razsekal s sekiro … Niti besede nisem rekel. Potegnil sem klavir na skedenj, si z deskami ogradil kot in brenkal naprej. Tako je bilo! … Brenkal sem in čakal, da pojdem k vojakom. Upal sem, da bom pogledal v svet in se česa naučil. Če se je kdo veselil nabora, sem se ga jaz veselil. Pa me niso vzeli zaradi krčnih žil … Z vojaščino torej ni bilo nič. Leta pa so tekla. Kaj sem hotel. Vdal sem se v svojo usodo in začel kmetovati. Pa nisem dolgo vzdržal doma. Najprej sem šel za pismonošo, potem sem vzel v najem majhno gostilno, odprl sem trgovino … no, kaj bi govoril … vse sem poskusil … Saj vem, da nisem ničesar dosegel, toda vsaj skušal sem nekaj doseči … hotel sem biti nekaj … Vidiš, in zdi se mi, da mlad človek mora sanjati, pa čeprav sanja same nemogoče, nedosegljive stvari … Ha, če se spomnim vseh svojih sanj, me je še sedaj skoraj sram … Toda nič zato!« je pribil in zamahnil z roko.

Pob je skoraj vse to že vedel. Pripovedovala mu je bila mama, ki je marsikaj pretrpela zaradi očetovih sanjarij. Oče pa o svojem življenju še ni bil govoril z njim, posebno pa ne s takšnim naglasom …

(V: Ciril Kosmač: V gaju življenja. Ljubljana: Mladinska knjiga, 1989. 37.)

Razlaga manj znanih besed iz prvega odlomka:

|  |  |
| --- | --- |
| **vresje** - grmičasta rastlina z igličastimi listi in navadno rdečimi cveti | **tepka** – vrsta hruške (drevo in sadež) |
| **pevovodja** - kdor umetniško vodi, usmerja pevski zbor | **skedenj** - gospodarsko poslopje za shranjevanje sena, slame |
| **Lah** - prebivalsko lastno ime za Italijana | **nabor** - uradni postopek za ugotovitev sposobnosti vojaških obveznikov za vojaško službo |

**Reši naloge, ki se navezujejo na prvi odlomek iz novele Pot v Tolmin. Odgovore napiši na črte.**

**1. NALOGA:** V katero književno zvrst/vrsto uvrščamo prvi odlomek?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. NALOGA:** Katera je glavna in katera stranska književna oseba v prvem odlomku? Svoj odgovor utemelji.

1. Glavna književna oseba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utemeljitev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Stranska književna oseba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utemeljitev: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. NALOGA:** O čem predvsem govori prvi odlomek? Odgovor napiši v eni povedi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. NALOGA:** Kosmačev oče je bil prepričan, da se sanj in želja nikdar ne znebiš, če si človek, kot je treba.

1. Katera je bila očetova največja želja? Odgovor napiši s svojimi besedami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ali je oče uresničil svoje največje sanje? DA NE

Pojasni, po čem to veš.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Kako je na očetove poskuse, da bi uresničil svoje sanje, gledala Kosmačeva

mati? Po čem to veš?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zakaj si je oče želel imeti klavir in kako je prišel do njega?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. NALOGA:** Podčrtaj ustrezno rešitev in jo pojasni.

Pripovedovalec v prvem odlomku je predvsem: vsevedni / prvoosebni, saj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. NALOGA:** Ali se v prvem odlomku oče in sin pogovarjata (razvijata dialog)?

DA NE

Pojasni svoj odgovor. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. NALOGA:** Oče je rekel: »Treba je vedeti, da je bil takrat delavec še manjvreden človek.« O čem je govoril, ko je to omenil, in kaj je hotel povedati s to izjavo? Pojasni s svojimi besedami v največ treh povedih.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pozorno preberi drugi odlomek iz Kosmačeve novele Pot v Tolmin.**

Drugi odlomek

Prišla sta do studenca, ki izvira pod cesto, komaj nekaj metrov nad Sočo. Napila sta se sladke mrzle vode in krenila po ravni cesti po Dobravah. Oče je korakal molče in zamišljeno. Pob je čutil, da še ni povedal vsega, kar je imel na srcu. In res se je prav kmalu spet pogladil po nosu in se odkrehnil ter nato z očitno zadrego vprašal kar se le da prizanesljivo in celo nekoliko skrivnostno: »Ali ne pišeš pesmi?«

Pob je poskočil in zardel, kakor bi ga bil oče vprašal, ali je zaljubljen.

»Ne! Pesmi pa že ne pišem!« je odločno rekel.

Očetu je bilo očitno všeč, ker je pob tako poskočil. Nasmehnil se je in ga začel miriti:

»No, no, pa tudi če bi jih pisal! … Prava reč! … Saj pravijo, da jih pišejo vsi študenti.«

Pogladil se je po nosu in dodal: »In pišejo jih tudi drugi mladi ljudje: … celo preprosti kmečki fantje.«

»Saj vem,« ga je prekinil pob. »Mlinarjev Cene jih piše, pa se mu vsi posmehujejo.«

»Posmihajo se mu,« je prikimal oče. »Toda kljub temu prav dobro vedo, da je Cene najbolj moder fant v vasi ... In če bi ga bili dali v šole, bi nemara zares pisal. Kaj se ve … Sicer pa ljudje tudi prave pesnike in pisatelje nekam čudno gledajo …«

Stopila sta nekaj korakov molče, nato se je oče spet oglasil: »Pesmi? … Saj nič ne rečem, tudi pesmi rad berem. Toda raje imam knjige, hočem reči, povesti, romane … knjige, ki pišejo o človeku … o našem življenju …« Pogladil se je po nosu in vzkliknil:

»Vidiš, zato pa pravim, da je škoda, ker v naši dolini ni nobenega pisatelja. Snovi, kakor se reče, mu ne bi manjkalo … No, sicer pa sem že prej rekel, da mora biti človek poklican za to, kakor se reče … Rojen mora biti za to …«

»Tudi jaz raje berem povesti kakor pesmi,« je rekel pob, da bi pač nekaj rekel.

Oče se je zamislil. Molče sta prišla do razpotja, kjer se cesta odcepi v Poljubinj, in se začela po klancu spuščati proti Tolminki. Na mostu se je oče odkrehnil in se obrnil k pobu ter nato skoraj sramežljivo zaupno vprašal: »Ali se spominjaš tistih papirjev, ki sva jih bila lani našla pod tramom, ko sva klasinila streho?«

»A *Ladja brez krmarja*?« je vprašal pob, ki se je dobro spominjal, kako je potegnil izza trama šop zakajenih papirjev, popisanih s pisavo, ki se mu je zdela znana.

»Tako je,« je prikimal oče. »*Ladja brez krmarja* je bil naslov … Vidiš, tisto sem jaz pisal … Kdaj? … Skoraj pred tridesetimi leti … Če bi bili drugi vedeli, bi se bili tudi meni posmihali, kakor se posmihajo Mlinarjevemu Cenetu …«

»In zato si skril za streho?« je rekel pob.

»Najbrž …«

»In zakaj si mi izpulil iz rok in vrgel v peč?«

»Zakaj? … Kdo naj ve? … Sicer pa sem ti povedal samo zato, da boš vedel,« je rekel oče in naglo stopil po mostu.

Pobu je bilo neprijetno pri srcu, kakor da bi se bil oče izpovedal nečesa otročjega, nečesa, kar bi mu jemalo dostojanstvo očeta, dostojanstvo resnega in pametnega človeka. Začutil je, da ga gleda s pomilovanjem, hkrati pa tudi v večjim in drugačnim spoštovanjem, kakor ga je bil gledal prej. Gledal je, kako je hodil, kako je govoril, kako je z rokami izbiral in nato podpiral besede, kako je naročil dve juhi in dve žemlji, kako je jedel, kako si je brisal brke. Prej mu je bil tako blizu, tako domač, tako razumljiv, zdaj pa se mu je nekako odmaknil in bili so trenutki, ko se je skrivaj zazrl vanj in ga gledal, kakor ga ne bi bil še nikdar videl … Bil je drugačen. Prej je bil oče samo oče, zdaj pa se je pob nenadoma zavedel, da ni samo oče, da je človek s svojim življenjem. In kakšen je ta človek, ki je njegov oče? Dober. In kakšno je bilo in je njegovo življenje? Težavno, toda polno. In nenadoma je začutil, da ga ima tako rad, kakor ga ni imel rad še nikoli. Pa ne samo rad. Ponosen je bil nanj …

(V: Ciril Kosmač: V gaju življenja. Ljubljana: Mladinska knjiga, 1989. 37—38.)

Razlaga manj znanih besed iz prvega odlomka:

|  |  |
| --- | --- |
| **tram** - *štirikotno obtesano ali obžagano deblo, zlasti v gradbenih konstrukcijah* | **pomilovanje** - *čustvena prizadetost, žalost zaradi česa* |
| **klasiniti** - zamenjati slamo na strehi | **dostojanstven**  - *ki vzbuja spoštovanje zaradi moralnih kvalitet in zaradi obvladovanja čustev* |

**Reši naloge, ki se navezujejo na drugi odlomek iz novele Pot v Tolmin. Odgovore napiši na črte.**

**1. NALOGA:** O čem predvsem govori drugi odlomek? Odgovor napiši v eni povedi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. NALOGA:** Napiši kraj dogajanja, ki je omenjen v drugem odlomku.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. NALOGA:** Oče in sin sramežljivo razvijata pogovor o pisanju literature.

1. Kako oče pri tem izdaja svojo zadrego? Odgovor napiši s svojimi besedami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ali je oče cenil branje in pisanje literature? DA NE

Pojasni, po čem to veš.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zakaj se je deček vznemiril, ko ga je oče vprašal, če piše pesmi?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Zakaj je bilo očetu dečkovo vznemirjenje ob tem vprašanju všeč?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. NALOGA:** S svojimi besedami pojasni pomen podčrtanih besednih zvez v spodnjih povedih.

a) Cene je najbolj moder fant v vasi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Sicer pa ljudje tudi prave pesnike in pisatelje nekam čudno gledajo …

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. NALOGA:** Še enkrat preberi zadnji odstavek drugega odlomka. Nato pojasni s svojimi besedami, kako je pogovor spremenil odnos med očetom in sinom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. NALOGA:** Kaj meniš, kje je Ciril Kosmač dobil snov za svojo novelo Pot v Tolmin?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. NALOGA:** Katero sporočilo lahko povzameš iz drugega odlomka?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. NALOGA:** Delo *Pot v Tolmin* je novela. V čem se loči od črtice? Pri odgovoru si pomagaj s prvim in drugim odlomkom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_